cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1109
title: การพัฒนากลยุทธ์การบริหารเทคโนโลยีสารสนเทศและการสื่อสารเพื่อการศึกษาในโรงเรียนสังกัดสำนักงานเขตพื้นที่การศึกษา กรุงเทพมหานคร

description: ศึกษาวิเคราะห์สภาพปัจจุบันและปัญหาของการบริหารและกลยุทธ์การบริหารเทคโนโลยีสารสนเทศและการสื่อสารเพื่อการศึกษา และเพื่อพัฒนากลยุทธ์การบริหารเทคโนโลยีสารสนเทศและการสื่อสารเพื่อการศึกษาในโรงเรียนสังกัดสำนักงานเขตพื้นที่การศึกษากรุงเทพมหานคร เขต 1, 2, 3 วิธีการดำเนินการวิจัยในส่วนการศึกษาสภาพปัจจุบันและปัญหาทำโดยการศึกษาเอกสารและงานวิจัยที่เกี่ยวข้อง การสัมภาษณ์ผอ.สพท.กทม.เขต 1, 2, 3 ผู้อำนวยการ รองผู้อำนวยการฝ่ายวิชาการ และครูด้าน ICTของโรงเรียนในฝัน ในส่วนของการพัฒนากลยุทธ์ ทำโดยการวิเคราะห์ SWOT และTOWS Matrix และเก็บข้อมูลโดยใช้แบบสอบถามแบบมีโครงสร้าง ผู้ให้ข้อมูล คือ ผู้บริหารโรงเรียน รองผู้อำนวยการฝ่ายวิชาการ ครูผู้รับผิดชอบงาน ICT และประธานคณะกรรมการสถานศึกษาของโรงเรียนขนาดใหญ่และขนาดใหญ่พิเศษ ผลการวิจัยมีดังนี สภาพปัจจุบันและปัญหาของการบริหารและกลยุทธ์การบริหาร ICT ประกอบด้วย 4 ด้านคือ 1. บุคลากร – ขาดบุคลากรและขาดการพัฒนาอย่างต่อเนื่อง 2. อุปกรณ์และระบบเทคโนโลยี – ขาดอุปกรณ์ และระบบการเครือข่ายอินเทอร์เน็ตมีความสำคัญมาก 3. ระบบการบริหาร – นโยบาย ICT มาจากกระทรวงศึกษาธิการ ขาดการมีส่วนร่วมของผู้มีส่วนเกี่ยวข้อง 4. ผู้บริหาร – ผู้บริหารให้ความสำคัญกับการใช ้ICT แต่ขาดการพัฒนาทักษะด้าน ICT อย่างต่อเนื่อง กลยุทธ์ - การพัฒนากลยุทธ์มีเป้าประสงค์ดังนี้ 1) เพื่อพัฒนาการเรียนรู้ 2) เพื่อเพิ่มประสิทธิภาพการบริหารงานภายใน 3) เพื่อสร้างความเสมอภาคในการเข้าถึงเทคโนโลยี 4) เพื่อเพิ่มการมีส่วนร่วมของผู้ปกครองและชุมชน และ5 เพื่อยกระดับการสนับสนุนของสำนักงานเขตพื้นที่การศึกษา กลยุทธ์ในแต่ละด้านของการบริหาร ICT มีดังนี้ 1. ด้านบริหารจัดการ ได้แก่ กลยุทธ์การพัฒนาระบบและการบริหารระบบให้สนับสนุนการใช้ ICT 2. ด้านเทคโนโลยีสารสนเทศ ได้แก่ กลยุทธ์การจัดการให้สถานศึกษามีอุปกรณ์ ICTและระบบเครือข่ายเชื่อมโยงที่เหมาะสม และกลยุทธ์การบริหารอุปกรณ์ด้าน ICTและระบบเครือข่ายอย่างมีประสิทธิภาพ 3. ด้านบุคลากร ได้แก่ กลยุทธ์การรณรงค์ให้ครูและบุคลากรพัฒนาทักษะการใช้ICT และกลยุทธ์การส่งเสริมและสนับสนุนให้ครูและบุคลากรทางการศึกษาประยุกต์ใช้ICTในการเรียนการสอน 4. ด้านผู้บริหาร ได้แก่ กลยุทธ์ในการพัฒนาให้ผู้บริหารมีความรู้ ทักษะ คุณลักษณะที่จะเป็นผู้นำในการใช้ ICT และกลยุทธ์ในการส่งเสริมให้ผู้บริหารเป็นผู้นำในด้าน ICT
DOI: 10.14457/cu.the.2010.1110
title: ความฉลาดทางอารมณ์ของครูปฐมวัย สำนักงานเขตพื้นที่การศึกษาอ่างทอง สำนักงานคณะกรรมการการศึกษาขั้นพื้นฐาน กระทรวงศึกษาธิกา

description: การวิจัยครั้งนี้เป็นการวิจัยเชิงพรรณนา ณ จุดเวลาใดเวลาหนึ่ง วัตถุประสงค์เพื่อศึกษาความฉลาดทางอารมณ์และปัจจัยที่เกี่ยวข้องของครูปฐมวัย สำนักงานเขตพื้นที่การศึกษาอ่างทอง สำนักงานคณะกรรมการการศึกษาขั้นพื้นฐาน กระทรวงศึกษาธิการ กลุ่มตัวอย่าง 216 คน เครื่องมือที่ใช้เก็บรวบรวมข้อมูล คือ แบบสอบถามข้อมูลส่วนบุคคลและข้อมูลด้านการทำงาน แบบประเมินความฉลาดทางอารมณ์ และแบบทดสอบบุคลิกภาพ วิเคราะห์ข้อมูลโดยใช้ ร้อยละ ค่าเฉลี่ย ส่วนเบี่ยงเบนมาตรฐาน วิเคราะห์ความสัมพันธ์กับตัวแปรโดยสถิติทดสอบ chi-square, unpaired t-test, one-way ANOVA วิเคราะห์ความสัมพันธ์ระหว่างบุคลิกภาพ กับความฉลาดทางอารมณ์โดย Pearson Correlation และใช้ multiple logistic regression หาปัจจัยทำนายความฉลาดทางอารมณ์ของครูระดับปฐมวัย ผลการศึกษาพบว่ากลุ่มตัวอย่างเกือบทั้งหมดเป็นเพศหญิง มีอายุมากกว่า 50 ปี ส่วนใหญ่มีระดับการศึกษาปริญญาตรีหรือเทียบเท่า มีสถานภาพสมรส ประสบการณ์ในการสอนชั้นปฐมวัยเฉลี่ย 12.37± 9.12 ปี ส่วนใหญ่ดำรงตำแหน่งข้าราชการครู มีบุคลิกภาพแบบเก็บตัวคิดเป็นร้อยละ 51.4 บุคลิกภาพแสดงออกคิดเป็นร้อยละ 48.6 บุคลิกภาพแบบมั่นคงทางอารมณ์คิดเป็นร้อยละ 58.8 และบุคลิกภาพแบบหวั่นไหวทางอารมณ์คิดเป็นร้อยละ 41.2 ผลการทดสอบความฉลาดทางอารมณ์ พบว่าคะแนนความฉลาดทางอารมณ์ภาพรวม และองค์ประกอบย่อยทั้ง 9 ด้าน อยู่ในระดับเกณฑ์ปกติ ยกเว้นองค์ประกอบย่อยด้านควบคุมตนเอง มีระดับคะแนนความฉลาดทางอารมณ์สูงกว่าเกณฑ์ปกติ ปัจจัยที่เกี่ยวข้องกับความฉลาดทางอารมณ์ได้แก่ ความเพียงพอของรายได้ (p &lt; 0.05) โรคประจำตัว (p&lt;0.05) จำนวนเด็กปฐมวัยที่สอน(p&lt;0.05) ประสบการณ์สอนปฐมวัย (p&lt;0.05) และเวลาที่สอนเด็กปฐมวัย (p&lt;0.05) โดยบุคลิกภาพเชิงพฤติกรรม (Scale E) มีความสัมพันธ์ทางบวกกับความฉลาดทางอารมณ์ (r=0.331(p&lt;0.05) และบุคลิกภาพเชิงอารมณ์ (Scale N) มีความสัมพันธ์ทางลบกับความฉลาดทางอารมณ์ (r=-0.565)(p&lt;0.01) พบปัจจัยที่สามารถพยากรณ์ความฉลาดทางอารมณ์ คือรายได้ที่เพียงพอ จำนวนเด็กปฐมวัยที่สอน ≤ 20 คน บุคลิกภาพแบบมั่นคงทางอารมณ์ และบุคลิกภาพแบบแสดงออก
DOI: 10.25405/data.ncl.9931214
title: Belt and Road Initiative energy-related projects

description: Dataset containing name, country, location, status and cost of energy-related projects connected to China's Belt and Road Initiative. All of the projects are at least partially funded by Chinese investors, often the Asian Investment Bank or the Export-Import Bank of China. Project data were obtained from an extensive search of news articles, reports and blogs that was up to date in August 2019. ECN (2016) and BUGDPC (2019) were particularly useful as a starting point for the searches. The list is unlikely to be exhaustive as project information can be difficult to obtain, and projects are regularly proposed or cancelled.
DOI: 10.25405/data.ncl.9931214.v1
title: Belt and Road Initiative energy-related projects

description: Dataset containing name, country, location, status and cost of energy-related projects connected to China's Belt and Road Initiative. All of the projects are at least partially funded by Chinese investors, often the Asian Investment Bank or the Export-Import Bank of China. Project data were obtained from an extensive search of news articles, reports and blogs that was up to date in August 2019. ECN (2016) and BUGDPC (2019) were particularly useful as a starting point for the searches. The list is unlikely to be exhaustive as project information can be difficult to obtain, and projects are regularly proposed or cancelled.
DOI: 10.14457/cu.the.2010.1111
title: ผลของตัวรีดิวซ์ต่อการแทรกตัวของอนุภาคเงินระดับนาโนระหว่างแผ่นผลึกเคโอลิไนต์สำหรับประยุกต์เพื่อต้านแบคทีเรีย

description: ในการทดลองนี้ได้สังเคราะห์อนุภาคเงินระดับนาโนด้วยกระบวนการทางเคมี แล้ว นำไปแทรกในชั้นดินเกาลินซึ่งเป็นวัตถุดิบหลักในอุตสาหกรรมเซรามิก โดยจะใช้ตัวรีดิวซ์ที่ อ่อน 3 ชนิดด้วยกัน ได้แก่ กรดแอสคอร์บิค น้ำตาลดี-กลูโคส และแสง UV เป็นตัวรีดิวซ์ให้ ไอออนเงินกลายเป็นอนุภาคเงินแล้วแทรกในชั้นดินเกาลินเพื่อเพิ่มสมบัติการต้านแบคทีเรีย แต่อย่างไรก็ตาม ก่อนที่จะทำการรีดิวซ์อนุภาคเงินจะต้องขยายขนาดของชั้นดินด้วยไดเมทธิล ซัลฟอกไซด์ แล้วจึงนำไปผสมกับสารละลายซิลเวอร์ไนเตรต ในอัตราส่วน 0.1, 0.3, 0.5, 0.7 และ 1 wt % Ag/kaolin ผลการศึกษาพบว่า กรดแอสคอร์บิค เข้มข้น 0.4 M เป็นตัวรีดิวซ์ที่ เหมาะสม เนื่องจากร้อยละของผลิตภัณฑ์ที่ได้มีปริมาณสูงและอนุภาคเงินที่ได้มีขนาดเล็ก วิเคราะห์เฟสองค์ประกอบของดินที่ผ่านการแทรกด้วยอนุภาคเงินแล้ว เรียกว่าซิลเวอร์เคลย์ ด้วยเทคนิค XRD วิเคราะห์โครงสร้างจุลภาคด้วยเทคนิค SEM และ TEM แสดงให้เห็นว่ามี อนุภาคเงินแทรกอยู่ในชั้นดินเกาลิน เป็นสัดส่วนที่สัมพันธ์กับอัตราส่วนของ wt % Ag/kaolin ตอนเริ่มต้น สุดท้ายศึกษาสมบัติการต้านแบคทีเรียชนิด E.coli ของซิลเวอร์เคลย์ที่เตรียมได้ ณ อุณหภูมิห้อง และซิลเวอร์เคลย์ที่นำมาผ่านการเผาที่อุณหภูมิสูง 1200 ℃ ด้วยเทคนิค spread plate เพื่อหาปริมาณต่ำสุดของอนุภาคเงินระดับนาโนในดินเกาลินที่แสดงผลต้าน แบคทีเรีย พบว่า 0.3 wt % Ag/kaolin แสดงผลการต้านแบคทีเรียทั้งที่อุณหภูมิห้องและ 1200 ℃ นอกจากนี้ ยังพบว่าผลการต้านแบคทีเรียที่วิเคราะห์ด้วยเทคนิค disc diffusion แสดงให้เห็นอย่างชัดเจนว่า ค่าการต้านแบคทีเรียที่วิเคราะห์ได้จากการวัดเส้นผ่าศูนย์การของ inhibition โซน มีขนาด 17 และ 15 mm ที่อุณหภูมิห้องและ 1200 ℃ ตามลำดับ
DOI: 10.14457/cu.the.2010.1112
title: การเตรียมออกไซด์ผสมของแคลเซียม ซิงก์ และอะลูมิเนียมสำหรับเมทานอไลซิสของไตรกลีเซอไรด์

description: งานวิจัยนี้ศึกษาการเตรียมออกไซด์ผสมของแคลเซียม ซิงก์ และอะลูมิเนียมเพื่อใช้เป็นตัวเร่งปฏิกิริยาวิวิธพันธุ์ชนิดเบสสำหรับเมทานอไลซิสของไตรกลีเซอไรด์ ตัวเร่งปฏิกิริยาถูกเตรียมโดยวิธีการตกตะกอนร่วม (co-precipitation method) ด้วยสารละลายผสมของแอมโมเนียมไฮดรอกไซด์ (NH4OH) และแอมโมเนียมคาร์บอเนต ((NH₄)₂CO₃) หลังจากนั้นเผาที่อุณหภูมิต่างๆเพื่อให้ได้ออกไซด์ผสม ในทางตรงกันข้ามตัวเร่งปฏิกิริยา Ca/ZnAl ถูกสังเคราะห์โดยวิธีการอิมเพรกเนชันด้วยแคลเซียมไนเตรตลงบนตัวรองรับของซิงก์และอะลูมิเนียมเลเยอร์ดับเบิลไฮดรอกไซด์ที่ผ่านการเผา และศึกษาลักษณะสมบัติของตัวเร่งปฏิกิริยาด้วยเทคนิคต่างๆ ได้แก่ X-ray fluorescence spectroscopy (XRF), powder X-ray diffraction (XRD), Fourier transform infrared spectroscopy (FTIR), thermogravimetric/differential thermal analysis (TG/DTA), scanning electron microscopy (SEM), CO₂-pulse chemisorption และ N₂ adsorption-desorption measurement ตัวเร่งปฏิกิริยา Ca/ZnAl-500 ที่อัตราส่วนโดยโมลของแคลเซียมต่อซิงก์เท่ากับ 0.75 ถูกเผาที่อุณหภูมิ 500 องศาเซลเซียส เป็นเวลา 2 ชั่วโมงให้ผลได้เมทิลเอสเทอร์สูงที่สุด เมทานอไลซิสของไตรโอเลอินและไตรลอริน ที่อุณหภูมิในการทำปฏิกิริยา 60 องศาเซลเซียส ภายในเวลา 3 ชั่วโมง อัตราส่วนโดยโมลของเมทานอลต่อน้ำมันเท่ากับ 15 และตัวเร่งปฏิกิริยาร้อยละ 10 โดยน้ำหนักให้ผลได้ของเมทิลเอสเทอร์สูงที่สุดเท่ากับ 83.8 และ 99.9 เปอร์เซ็นต์โดยน้ำหนัก ตามลำดับ
DOI: 10.14457/cu.the.2010.1113
title: การวัดปริมาณรังสีจากโทแปสอาบรังสีนิวตรอนโดยใช้แผ่นบันทึกภาพ

description: วัตถุประสงค์ของงานวิจัยนี้คือการใช้แผ่นบันทึกภาพในการวัดปริมาณรังสีจากโทแปสอาบรังสีนิวตรอน โดยขั้นแรกได้ทำการศึกษาความไวของแผ่นบันทึกภาพฟูจิชนิด MS-2040 ต่อรังสีบีตาจากสทรอนเชียม-90 และรังสีแกมมาจากยูโรเพียม-152 ซึ่งพบว่าค่าโฟโตสติมูเลสลูมิเนสเซนซ์ (Photostimulated luminescene, PSL) ต่อตารางมิลลิเมตร แปรผันตรงกับปริมาณรังสีที่ได้รับแบบเชิงเส้น และพบว่าแผ่นบันทึกภาพมีความไวต่อรังสีบีตามากกว่ารังสีแกมมาเล็กน้อย นอกจากนี้ยังพบว่า ค่า PSL ต่อตารางมิลลิเมตรลดลงตามระยะเวลาที่เก็บภายหลังการฉายรังสี และค่า PSL ต่อตารางมิลลิเมตร จากรังสีบีตาลดลงในอัตราเร็วกว่าจากรังสีแกมมา ต่อมาได้ทำการปรับเทียบความสัมพันธ์ระหว่างค่า PSL ต่อตารางมิลลิเมตร จากแผ่นบันทึกภาพฟูจิชนิด MS-2040 และ SR-2040 กับรังสีแกมมาจากโคบอลต์-60 และซีเซียม-137 รวมทั้งกับรังสีบีตาจากสทรอนเชียม-90 เพื่อใช้ในการวัดปริมาณรังสี ซึ่งพบว่าค่า PSL ต่อตารางมิลลิเมตร จากแผ่นบันทึกภาพทั้งสองชนิดแปรผันตรงตามกับปริมาณรังสีที่ได้รับเช่นเดียวกัน โดยแผ่นบันทึกภาพชนิดแผ่นบันทึกภาพชนิด MS-2040 มีความไวกว่าชนิด SR-2040 ประมาณ 17.6 เท่าสำหรับรังสีแกมมา และประมาณ 1.1 เท่าสำหรับรังสีบีตา ในขั้นสุดท้ายได้ทำการวัดปริมาณรังสีจากโทแปสอาบรังสีนิวตรอนโดยใช้แผ่นบันทึกภาพชนิด MS-2040 วัดปริมาณรังสีบีตาและรังสีแกมมาในโทแปสรูปร่างต่างๆ กัน ซึ่งได้ผลเป็นที่น่าพอใจ โดยความถูกต้องขึ้นอยู่กับการเปรียบเทียบความสัมพันธ์ระหว่างค่า PSL ต่อตารางมิลลิเมตรกับปริมาณรังสี และขึ้นอยู่กับธาตุที่เป็นองค์ประกอบของโทแปส ซี่งในการวิจัยนี้ได้วิเคราะห์และเปรียบเทียบองค์ประกอบของโทแปสจากแหล่งต่างๆ ด้วย
DOI: 10.14457/cu.the.2010.1114
title: ปัจจัยที่สัมพันธ์กับพฤติกรรมสุขภาพของบุคลากรสายสนับสนุนของจุฬาลงกรณ์มหาวิทยาลัย

description: ศึกษาพฤติกรรมสุขภาพ ความสัมพันธ์ระหว่างปัจจัยนำ ปัจจัยเอื้อ และปัจจัยเสริมกับพฤติกรรมสุขภาพ และความสามารถในการทำนายพฤติกรรมสุขภาพของบุคลากรสายสนับสนุนของจุฬาลงกรณ์มหาวิทยาลัย กลุ่มตัวอย่างเป็นบุคลากรสายสนับสนุนของ จุฬาลงกรณ์มหาวิทยาลัย จำนวน 521 คน ซึ่งได้จากวิธีการสุ่มตัวอย่างโดยอาศัยหลักความน่าจะเป็น (Probability sampling) เครื่องมือที่ใช้ในการวิจัยคือ แบบสอบถามที่ผู้วิจัยพัฒนาขึ้นจากแนวความคิดสุขบัญญัติแห่งชาติ 10 ประการ และทฤษฎีทางพฤติกรรมศาสตร์ ได้ผ่านการตรวจสอบความตรงเชิงเนื้อหาโดยผู้ทรงคุณวุฒิ และมีความเที่ยงจากการคำนวณค่าสัมประสิทธิ์แอลฟาของครอนบาคเท่ากับ .860 วิเคราะห์ข้อมูลโดยใช้การแจกแจงความถี่ ร้อยละ ค่าเฉลี่ย ส่วนเบี่ยงเบนมาตรฐาน การแปลผล สัมประสิทธิ์สหสัมพันธ์ของเพียรสันและการวิเคราะห์ความถดถอยพหุคูณ ผลการวิจัยสรุปได้ดังนี้ 1. บุคลากรสายสนับสนุนของจุฬาลงกรณ์มหาวิทยาลัยมีพฤติกรรมสุขภาพด้านร่างกายอยู่ในระดับพอใช้ (X-bar = 2.57) พฤติกรรมสุขภาพด้านจิตใจอยู่ในระดับดี (X-bar = 2.40) พฤติกรรมสุขภาพด้านสังคมอยู่ในระดับดี (X-bar = 2.54) และพฤติกรรมสุขภาพด้านจิตวิญญาณอยู่ในระดับดี (X-bar = 2.51) 2. ปัจจัยเสริมด้านการออกกำลังกายของครอบครัวมีความสัมพันธ์อย่างมีนัยสำคัญทางสถิติที่ระดับ .05 กับพฤติกรรมสุขภาพในทุกๆ ด้าน ดังนี้ ด้านร่างกาย (r = .261) ด้านจิตใจ (r = .137) ด้านสังคม (r = .102) ด้านจิตวิญญาณ (r = .205) และในพฤติกรรมสุขภาพรวมทั้ง 4 ด้าน (r = .230) 3. ปัจจัยนำ ปัจจัยเอื้อและปัจจัยเสริม สามารถร่วมกันทำนายพฤติกรรมสุขภาพของบุคลากรสายสนับสนุนของจุฬาลงกรณ์มหาวิทยาลัยได้ 13.1% (R² = .131) อย่างมีนัยสำคัญทางสถิติที่ระดับ .05
DOI: 10.14457/cu.the.2010.1115
title: การนำมาตรการทางกฏหมายมารองรับการจัดทำบริการสาธารณะในระบบ PPP

description: การร่วมดำเนินการระหว่างรัฐกับเอกชน (Public Private Partnership: PPP) เป็นการร่วมดำเนินการรูปแบบหนึ่งที่รัฐเปิดโอกาสให้เอกชนเข้ามามีส่วนร่วมในการจัดทำบริการสาธารณะ ซึ่งจะช่วยให้การจัดทำบริการสาธารณะมีประสิทธิภาพมากขึ้น รวมทั้งช่วยลดภาระทางการคลังของภาครัฐได้เป็นอย่างมาก การร่วมดำเนินการในรูปแบบดังกล่าวมักใช้กับโครงการสาธารณะขนาดใหญ่ โครงการสาธารณะที่ต้องใช้ความรู้ทางเทคโนโลยีระดับสูง หรือโครงการสาธารณะที่มีความซับซ้อนในการดำเนินงาน โดยโครงการสาธารณะเหล่านี้มักเป็นโครงการสาธารณะด้านเศรษฐกิจและสังคม ที่มีระยะเวลาการดำเนินงานยาวนาน การร่วมดำเนินการระหว่างรัฐกับเอกชนที่จะประสบความสำเร็จได้ดีนั้น จะต้องมีการประเมินความคุ้มค่าทางการเงินของโครงการ มีกระบวนการคัดเลือกคู่สัญญาฝ่ายเอกชนที่มีประสิทธิภาพ มีการจัดสรรความเสี่ยงระหว่างผู้ร่วมดำเนินการอย่างเหมาะสม และมีกระบวนการกำกับดูแลโครงการที่ดี เมื่อพิจารณาโครงการร่วมดำเนินการขนาดใหญ่ของประเทศไทย ส่วนใหญ่กระบวนการในการคัดเลือกคู่สัญญาฝ่ายเอกชนและการกำกับดูแลโครงการจะเป็นไปตาม พระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ พ.ศ. 2535 แต่กฎหมายดังกล่าวยังมีความไม่ชัดเจนหลายประการ จึงสมควรศึกษาแนวทางการร่วมดำเนินการระหว่างรัฐกับเอกชนที่ประสบความสำเร็จในต่างประเทศ เพื่อนำมาปรับปรุงกฎหมายภายในประเทศไทยให้มีความชัดเจนและมีประสิทธิภาพมากขึ้น รวมทั้งสอดคล้องกับหลักปฏิบัติสากลเกี่ยวกับการร่วมดำเนินการในระบบ PPP ทั้งนี้เพื่อเป็นการส่งเสริม การร่วมดำเนินการระหว่างรัฐกับเอกชน และดึงดูดผู้ร่วมดำเนินการที่มีศักยภาพซึ่งจะส่งผลดีต่อการพัฒนาประเทศต่อไป
DOI: 10.14457/cu.the.2010.1116
title: การจัดการของเสียอินทรีย์สำหรับบ้านพักอาศัยโดยวิธีการบำบัดแบบไร้อากาศ

description: ปัจจุบันนี้วิกฤตพลังงานและวิกฤติสภาวะโลกร้อนส่งผลกระทบทั่วโลก พลังงานกำลังขาดแคลนและใกล้จะหมดลง ทุกหน่วยงานตื่นตัวค้นคว้าเพื่อหาพลังงานทดแทน งานวิจัยนี้สนใจของเสียอินทรีย์ในครัวเรือนซึ่งพบว่ายังคงมีพลังงานสะสมอยู่ ในกระบวนการกำจัดของเสียจึงสามารถผลิตพลังงานและมีผลพลอยได้ที่ใช้ประโยชน์ได้ วัตถุประสงค์ของการวิจัยเพื่อศึกษาประเภทและปริมาณของของเสียอินทรีย์ในบ้าน ศึกษาปัจจัยที่มีอิทธิพลต่อกระบวนการบำบัดของเสียอินทรีย์แบบไร้ออกซิเจน เพื่อออกแบบระบบบำบัด สร้างบ่อบำบัดและทดสอบระบบบำบัด ผลการวิจัยสามารถสรุปได้ว่า ใน 1 วัน คนจะทำให้เกิดของเสียอินทรีย์ประมาณ 1.99 กก โดยเป็นเศษอาหารและเศษใบไม้ใบหญ้า 0.64 กก. อุจจาระ 0.40 กก. ปัสสาวะ 0.95 กก. จากการวิเคราะห์ปัจจัยที่มีผลต่อการบำบัดแบบไร้ออกซิเจน เลือกใช้ปัจจัยการควบคุมการรั่วซึมของอากาศ ความดัน อุณหภูมิ วิธีการคลุกเคล้าของเสีย และอัตราส่วนคาร์บอนต่อไนโตรเจนของของเสีย งานวิจัยนี้ออกแบบถังบำบัดสำหรับ 5 ครัวเรือนๆ ละ 5 คน ขนาด 47 ลบ.ม. สามารถบรรจุก๊าซชีวภาพได้ 100 ลบ.ม. ระดับน้ำเสียความลึก 3.25 เมตร ผลการทดสอบระบบด้วยการใส่ของเสีย พบว่าก๊าซชีวภาพที่ได้จุดไฟติด ได้ก๊าซเปลวไฟสีน้ำเงินและมีความต่อเนื่องสม่ำเสมอ โดยเศษอาหารและอุจจาระปัสสาวะ อย่างละ1 กิโลกรัม หมักเป็นเวลา 30 วัน ให้ก๊าซชีวภาพ 0.609 และ 0.264 ลบ.ม. ตามลำดับ วิเคราะห์ระยะเวลาคุ้มทุนของค่าก่อสร้างระบบบำบัดรวมของบ้านจำนวน 5 หลัง เทียบกับค่าแก๊สหุงต้ม 20 บาท ต่อกิโลกรัม เป็นระยะเวลา 3 ปี ครึ่ง จากการวิจัยทำให้เกิดแนวทางการแยกของเสียอินทรีย์ตั้งแต่ในจุดเริ่มต้นบ้านพักอาศัยเป็นการแก้ปัญหาตั้งแต่ต้นทาง ของเสียอินทรีย์ในบ้านทุกชนิดสามารถนำมารวมกันเพื่อบำบัด และสร้างประโยชน์โดยแปรรูปเป็นพลังงานก๊าซชีวภาพ ปุ๋ยน้ำ และกากตะกอนใช้ทำปุ๋ย นอกจากนี้ยังสามารถช่วยชะลอสภาวะโลกร้อนจากการนำก๊าซมีเทนมาใช้ได้อีกด้วย
DOI: 10.14457/cu.the.2010.1117
title: การวิเคราะห์การจัดสรรงบประมาณรายจังหวัดของประเทศไทย

description: ทิศทางการพัฒนาเศรษฐกิจของไทย ตั้งแต่อดีต-ปัจจุบัน มักมุ่งเน้นไปที่การเจริญเติบโตทางเศรษฐกิจและการรักษาเสถียรภาพทางเศรษฐกิจเป็นหลัก กระนั้นก็ตาม การขยายตัวทางเศรษฐกิจนั้น ได้นำมาซึ่งปัญหาความเหลื่อมล้ำด้านการกระจายรายได้ของประชาชนในประเทศ เกิดช่องว่างระหว่างคนรวยกับคนจนมากขึ้น โดยในระยะที่ผ่านมา หลายรัฐบาลมีความพยายามอย่างยิ่งที่จะแก้ปัญหาดังกล่าว ซึ่งเครื่องมือหนึ่งที่รัฐบาลนำมาใช้แก้ปัญหาคือ การจัดสรรงบประมาณไปยังพื้นที่ต่างๆ ทั่วประเทศผ่านทางหน่วยงานของรัฐ อย่างไรก็ดี การจัดสรรงบประมาณเพื่อแก้ปัญหาความเหลื่อมล้ำด้านการกระจายรายได้นั้น จำเป็นต้องมีความเหมาะสมและยุติธรรมเพียงพอ จึงเป็นที่มาของวัตถุประสงค์ของการศึกษาในครั้งนี้ คือ ประการแรก เพื่อศึกษาถึงความเหลื่อมล้ำของการจัดสรรงบประมาณในจังหวัด และขนาดของความเหลื่อมล้ำ ประการที่สอง เพื่อศึกษาปัจจัยที่มีอิทธิพลต่อการจัดสรรงบประมาณจังหวัด การศึกษาครั้งนี้เก็บข้อมูลงบประมาณจังหวัดจากสำนักงบประมาณ ตั้งแต่ปี พ.ศ. 2549-2552 โดยใช้ดัชนีไทล์(Theil index) ในการวัดความเหลื่อมล้ำของการจัดสรรงบประมาณ และวิธีการทางเศรษฐมิติในการหาปัจจัยที่มีอิทธิผลต่อการจัดสรรงบประมาณ ผลจากการศึกษาพบว่า การจัดสรรงบประมาณจังหวัดมีความเหลื่อมล้ำเกิดขึ้น โดยเฉพาะในกลุ่มจังหวัดภาคเหนือตอนบนและกลุ่มจังหวัดภาคใต้ชายแดน เป็นสองกลุ่มจังหวัดที่มีความเหลื่อมล้ำของการจัดสรรงบประมาณของแต่ละจังหวัดในกลุ่มสูง เมื่อเทียบกับกลุ่มจังหวัดอื่นๆ ในส่วนความเหลื่อมล้ำของการจัดสรรงบประมาณทั้งประเทศมีแนวโน้มที่จะเพิ่มสูงขึ้นเรื่อยๆ เช่นกัน สำหรับปัจจัยที่กำหนดความเหลื่อมล้ำในการจัดสรรงบประมาณ ได้แก่ ผลิตภัณฑ์มวลรวมรายจังหวัด ภาษีที่จัดเก็บได้ และสัดส่วนวัยพึ่งพิงต่อประชากรในจังหวัด ซึ่งปัจจัยเหล่านี้เป็นปัจจัยพื้นฐานที่แต่ละจังหวัดมีความแตกต่างกันอยู่เดิม ดังนั้น เมื่อรัฐบาลจัดสรรงบประมาณจังหวัดโดยใช้ปัจจัยเหล่านี้เป็นตัวกำหนด ย่อมทำให้การจัดสรรงบประมาณจังหวัดมีความเหลื่อมล้ำเกิดขึ้น
DOI: 10.14457/cu.the.2010.1118
title: การพัฒนารูปแบบการบริหารโรงเรียนนิติบุคคล สังกัดสำนักงานคณะกรรมการการศึกษาขั้นพื้นฐาน

description: การวิจัยครั้งนี้เป็นการวิจัยเชิงพรรณนา มีวัตถุประสงค์เพื่อพัฒนารูปแบบการบริหารโรงเรียนนิติบุคคล สังกัดสำนักงานคณะกรรมการการศึกษาขั้นพื้นฐาน เก็บรวบรวมข้อมูลโดยการ วิเคราะห์เอกสารและสัมภาษณ์ผู้อำนวยการโรงเรียนมหิดลวิทยานุสรณ์และโรงเรียนขนาดใหญ่ สังกัดสำนักงานคณะกรรมการศึกษาขั้นพื้นฐาน วิเคราะห์ข้อมูลโดยการวิเคราะห์เนื้อหาเพื่อเป็น แนวทางในการสร้างรูปแบบ หลังจากนั้นประเมินความเหมาะสมและเป็นไปได้ของรูปแบบโดยการ สนทนากลุ่มและประเมินโดยผู้ทรงคุณวุฒิ ผลการวิจัยสรุปได้ดังนี้ 1.รูปแบบการบริหารโรงเรียนนิติบุคคล สังกัดสำนักงานคณะกรรมการการศึกษาขั้นพื้นฐาน มี 2 รูปแบบ คือ รูปแบบที่ 1: รูปแบบกระจายอำนาจ และรูปแบบที่ 2: รูปแบบองค์การมหาชน แต่ละรูปแบบประกอบด้วยองค์ประกอบ 3 ส่วนคือ 1) หลักการและวัตถุประสงค์ 2) โครงสร้างและ สาระสำคัญ 3) การนำไปสู่การปฏิบัติและเงื่อนไขความสำเร็จ จุดเด่นของรูปแบบที่ 1 โรงเรียน จะมีความเป็นอิสระและคล่องตัวในการบริหารงานทั้ง 4 ด้านคือ ด้านวิชาการ งบประมาณ การบริหารงานบุคคลและการบริหารทั่วไป ภายใต้กฎระเบียบที่กระทรวงศึกษาธิการและ หน่วยงานที่เกี่ยวข้องกำหนด ส่วนจุดเด่นของรูปแบบที่ 2 โรงเรียนจะสามารถบริหารงานทั้ง 4 ด้าน อย่างอิสระและคล่องตัวภายใต้กฎระเบียบและแนวปฏิบัติที่โรงเรียนกำหนดเอง 2.แนวทางการปรับปรุงแก้ไขและพัฒนากฎหมาย สำหรับรูปแบบการบริหารโรงเรียน รูปแบบที่ 1 กระทรวงศึกษาธิการและหน่วยงานที่เกี่ยวข้อง ต้องปรับปรุงแก้ไขและพัฒนากฎหมาย เพื่อกระจายอำนาจให้โรงเรียน ส่วนรูปแบบที่ 2 กระทรวงศึกษาธิการ เสนอคณะรัฐมนตรี ตราพระราชกฤษฎีกาจัดตั้งโรงเรียนตามพระราชบัญญัติองค์การมหาชน พ.ศ.2542 โดยให้ คณะกรรมการสถานศึกษา มีอำนาจหน้าที่จัดระบบและออกระเบียบข้อบังคับในการบริหารโรงเรียน
DOI: 10.15468/j3k7nz
title: Two new species of Amphiglena (Sabellidae, Annelida), with an assessment of hidden diversity in the Mediterranean

description: This dataset contains the digitized treatments in Plazi based on the original journal article Tilic, Ekin, Feerst, Kathryn, Rouse, Greg W. (2019): Two new species of Amphiglena (Sabellidae, Annelida), with an assessment of hidden diversity in the Mediterranean. Zootaxa 4648 (2): 337-353, DOI: https://doi.org/10.11646/zootaxa.4648.2.8
DOI: 10.17632/r82gtxrgfx.1
title: Data for: Investigation on seismic behavior of bridge piers with thin-walled rectangular hollow section using quasi-static cyclic tests
DOI: 10.14457/cu.the.2010.1119
title: การพัฒนารูปแบบการฝึกอบรมทางการศึกษานอกระบบโรงเรียนเพื่อเสริมสร้างสมรรถนะสำหรับครูศูนย์การเรียนชุมชน

description: การวิจัยในครั้งนี้มีวัตถุประสงค์ เพื่อ 1)วิเคราะห์สภาพปัญหาและความต้องการในการเสริมสร้างสมรรถนะการจัดการเรียนรู้ สมรรถนะการพัฒนาผู้เรียน และสมรรถนะการบริหารกลุ่มผู้เรียนของครูศูนย์การเรียนชุมชน 2) พัฒนารูปแบบการฝึกอบรมทางการศึกษานอกระบบโรงเรียนตามแนวคิดการเรียนรู้ด้วยการนำตนเองและการจัดการเรียนรู้แบบเร่งรัดเพื่อเสริมสร้างสมรรถนะ 3 ด้านสำหรับครูศูนย์การเรียนชุมชน 3) ศึกษาผลของการใช้รูปแบบการฝึกอบรมที่ได้พัฒนาขึ้น 4) วิเคราะห์ปัจจัยที่ส่งเสริมและปัจจัยที่เป็นอุปสรรคต่อการใช้รูปแบบการฝึกอบรมดังกล่าว ในการวิจัยครั้งนี้ใช้การวิจัยแบบกึ่งทดลอง โดยใช้แผนแบบการทดลองสองกลุ่มวัดก่อน-หลังการทดลอง วิเคราะห์ข้อมูลด้วยการวิเคราะห์เนื้อหา และการใช้สถิติเชิงพรรณนา โดยประชากรคือครูศูนย์การเรียนชุมชนในประเทศไทยผลการวิจัยพบว่า 1)สภาพการฝึกอบรมเพื่อเสริมสร้างสมรรถนะการจัดการเรียนรู้ การพัฒนาผู้เรียนและการบริหารกลุ่มผู้เรียน ของครูศูนย์การเรียนชุมชนยังมีไม่เพียงพอ ปัญหาของครูศูนย์การเรียนชุมชนคือ การขาดความรู้ด้านศาสตร์การสอนผู้ใหญ่และมีความต้องการการอบรมในหัวข้อ การวิจัยในชั้นเรียน การจัดการเรียนรู้สำหรับผู้ใหญ่ การสร้างสื่อนวัตกรรม และการใช้สัญญาการเรียนรู้ 2) รูปแบบการฝึกอบรมในการพัฒนาสมรรถนะ 3 ด้านให้แก่ครูศูนย์การเรียนชุมชนประกอบด้วยองค์ประกอบด้าน ภารกิจ ความต้องการ ลักษณะทางกายภาพ การออกแบบหลักสูตร การออกแบบการประเมินผล การออกแบบกิจกรรม การออกแบบกายภาพ และการดำเนินการอบรมตามขั้นตอน ACCELERATE 3) ผลการใช้รูปแบบการฝึกอบรมดังกล่าว พบว่าสามารถเสริมสร้างสมรรถนะ 3 ด้าน ของกลุ่มทดลองให้มีระดับที่สูงขึ้นกว่ากลุ่มควบคุมที่ระดับนัยสำคัญ 0.05 4) ปัจจัยที่ส่งเสริมการใช้รูปแบบการฝึกอบรม ได้แก่ บรรยากาศ เนื้อหา กิจกรรม การจัดการเรียนรู้ วิทยากร ปัจจัยที่เป็นอุปสรรคการใช้รูปแบบการฝึกอบรม ได้แก่ ข้อจำกัดด้านสถานที่ เวลา วิทยากรขาดความสามารถ ขาดแหล่งเรียนรู้ ขาดงบประมาณ
DOI: 10.14457/cu.the.2010.1120
title: การจัดการโรงอาหารเพื่อการสวัสดิการ กรณีศึกษาโรงอาหารจุฬาลงกรณ์มหาวิทยาลัย

description: จุฬาลงกรณ์มหาวิทยาลัย เป็นสถาบันการศึกษาแห่งแรกของประเทศไทย ปัจจุบันจุฬาลงกรณ์มหาวิทยาลัยถือได้ว่าเป็นสถาบันการศึกษาขนาดใหญ่ตั้งอยู่ใจกลางย่านธุรกิจ มีจำนวนนิสิต คณาจารย์ และบุคลากรเป็นจำนวนมาก โรงอาหารในจุฬาลงกรณ์มหาวิทยาลัยจึงเป็นโรงอาหารที่ต้องรองรับผู้ใช้บริการเป็นจำนวนมากในแต่ละวัน จึงถือได้ว่าเป็นสถานที่หนึ่งที่มีความสำคัญ หากไม่ได้รับการจัดการที่ดีก็จะส่งผลเสียต่อสุขภาพของนิสิต คณาจารย์ และบุคลากรในระยะยาว การศึกษาครั้งนี้มีวัตถุประสงค์เพื่อศึกษาสภาพปัจจุบันและรูปแบบการจัดการโรงอาหารภายในจุฬาลงกรณ์ มหาวิทยาลัย เพื่อเสนอแนะแนวทางการจัดการโรงอาหารของจุฬาลงกรณ์มหาวิทยาลัย โดยใช้วิธีการ สังเกตการณ์ สำรวจ สัมภาษณ์ และสืบค้นจากข้อมูลเอกสาร จากกรณีศึกษาทั้ง 9 แห่ง ได้แก่ โรงอาหารรวมอาคารมหิตลาธิเบศร โรงอาหารรวมอาคารจุลจักรพงษ์ โรงอาหารรวมอาคารพินิตประชานารถ โรงอาหารรวมสำนักงานมหาวิทยาลัย โรงอาหารรวมอาคารจุฬาพัฒน์ 9 โรงอาหารหอพักนิสิต โรงอาหารคณะทันตแพทยศาสตร์ โรงอาหารคณะรัฐศาสตร์ โรงอาหารคณะวิศวกรรมศาสตร์ จากการศึกษาพบว่าโรงอาหารกรณีศึกษามีลักษณะทางกายภาพของโรงอาหารที่เป็นโรงอาหารเฉพาะสูง 1-2 ชั้น และโรงอาหารที่ตั้งอยู่ใต้อาคารมีทั้งแบบเปิดโล่งและมีผนังกั้น ส่วนงานระบบประกอบอาคาร ได้แก่ ระบบไฟฟ้าแสงสว่าง ระบบสุขาภิบาล และระบบระบายอากาศ การจัดการโรงอาหารปัจจุบันพบว่ามี 2 รูปแบบคือ รูปแบบที่ 1 ส่วนงานบริหารและจัดการ ดำเนินการโดยหน่วยงานภายในงานปฎิบัติการเป็นแบบผสมทั้งหน่วยงานภายในและจัดจ้างบริษัทภายนอก รูปแบบที่ 2 ให้บริษัทภายนอกเพียงรายเดียวเช่าพื้นที่และบริหารจัดการทั้งหมดการศึกษานี้ทำให้เข้าใจว่าปัจจุบันโรงอาหารที่มีการดำเนินการในรูปแบบที่ 1 พบปัญหามากกว่าในแบบที่ 2 ทั้งนี้พบว่าด้วยนโยบายของมหาวิทยาลัยในการดำเนินการด้านการบำรุงรักษาและงานบริการในโรงอาหารเช่น งานทำความสะอาด งานกำจัดขยะ เป็นภาระของร้านค้าทั้งการจัดการ และค่าใช้จ่าย ซึ่งร้านค้าแต่ละที่ก็มีการจำหน่ายอาหารได้มากน้อยไม่เท่ากัน ทำให้ไม่สามารถดำเนินการได้อย่างมีประสิทธิภาพ ส่วนในการจัดการแบบที่ 2 พบว่าเป็นการดำเนินการภายใต้บริษัทภายนอกเพียงเจ้าเดียวในการจัดการ ควบคุม ดูแล ทั้งหมดทำให้ง่ายต่อการดำเนินการให้เป็นไปตามคุณภาพที่คณะต้องการ แต่ทั้งนี้ราคาอาหารก็สูงกว่าโรงอาหารที่มีการจัดการแบบที่ 1 เนื่องจากต้นทุน ค่าใช้จ่ายในการดำเนินการดังกล่าวสูงกว่าในแบบที่ 1 ดังนั้นจึงขอเสนอแนะ สำหรับการจัดการในแบบที่ 1 หากมหาวิทยาลัยต้องการให้โรงอาหารมีคุณภาพและ ประสิทธิภาพในการให้บริการที่ดีขึ้น โดยยังคงนโยบายให้ร้านค้าจำหน่ายอาหารในราคาประหยัด ทางมหาวิทยาลัยควรมีการพิจารณาในเรื่องของนโยบายในการดูแลโรงอาหารทั้งส่วนงานบำรุงรักษา และงานบริการ ควรเป็นภาระหน้าที่ของมหาวิทยาลัย ในการรับผิดชอบการดำเนินการจัดหา และด้านต้นทุน ค่าใช้จ่าย เพื่อให้สามารถกำหนดคุณภาพที่ต้องการให้เป็นไปในมาตรฐานเดียวกันได้ และทางมหาวิทยาลัยควรมีการควบคุม ติดตามการดำเนินงานอย่างเคร่งครัด เพื่อให้โรงอาหารสามารถตอบสนองการใช้งานได้อย่างมีประสิทธิภาพและมีคุณภาพมากยิ่งขึ้น